Die Handves van Menseregte in Hoofstuk 3 van die Grondwet beliggaam, is juis, onder andere, daarop gerig om die individu teen magsmisbruik deur owerheidsorgane te beskerm en 'n erodering daarvan behoort, myns insiens, gedoog te word slegs waar die belangrikheid van die teenbelang wat deur die miskenning bevorder kan word vir dwingende redes so 'n afwyking regverdig. Die onderhawige is, myns insiens, nie so 'n geval nie, omdat dit nie moontlik is om vanuit die getuienis wat in die binneverhoor aangebied is die wesenlikheid van die items waarop beslag gelê is, in die vervolging van die beskuldigdes te bepaal nie.